Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: 3. melléklet a 65/2011. (XI. 30.) NFM rendelethez
Paragraph Index: 473

1. Az R2. 1. melléklet I. pontja helyébe a következõ rendelkezés lép: „I. A szállítási forgalmi díj meghatározása A Hivatal minden összekötõvezeték-beruházás esetében megvizsgálja az adott összekötõvezeték-szakaszon alkalmazandó forgalmi díj megállapításának szükségességét. Az összekötõ vezeték az alaprendszernek a rendszerhasználati díj számítása szempontjából nem része, azonban a forgalmi díjak számításánál figyelembevételre kerülhet, ha az alaprendszer forgalmi díját csökkenti. Ebben az esetben az összekötõ vezetékre az alaprendszer forgalmi díja alkalmazandó. A forgalmi díj meghatározásához a költségek közül a mennyiség-arányos költségeket (a nyomásfokozás, a saját gázfelhasználás költségeit) és a közvetett költségek arányos részét kell figyelembe venni. Az arányosítás mértéke a közvetlen mennyiség-arányos költség és az összes közvetlen költség hányadosa.”

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes